《雷氏逸清堂》
明代·释宗泐

逸人在山泽，境静心自清。树堂不必广，取适三四楹。

几席何所有，图书浩纵横。尊罍时复具，客至辄与倾。

东风散庭树，众鸟相和鸣。高歌有至乐，所乐非世情。

食薇卧首阳，空留苦节名。旧衣起草庐，勋业竟何成。

士师与乘田，行义不在荣。嗟嗟雷夫子，吾知得其生。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。